section_heading: Dizajn
paragraph_text: Raketa se sastojala od glave s eksplozivnim punjenjem, tijela u kojem je smješteno raketno punjenje i krilca za stabilizaciju projektila koja su bila smještena na repu tijela rakete. Kumulativno punjenje je imalo piezoelektrični upaljač UTPE-90 koji je dosta osjetljiv pa je raketa bila smještena u kontejner za transport. Kontejner je bio zatvoren gumenim poklopcem sa stražnje strane te poklopcem od kombinacije gume i plastike s prednje strane. Prije same upotrebe skidala su se oba poklopca.